b'\n_START_ARTICLE_\nZelena politika\n_START_SECTION_\nVplivi\n_START_PARAGRAPH_\nPrivr\xc5\xbeenci zelene politike po navadi menijo, da so del "vi\xc5\xa1jih" pogledov na svet in ne le pripadniki politi\xc4\x8dne ideologije. Zelena politika \xc4\x8drpa svojo eti\xc4\x8dno dr\xc5\xbeo iz razli\xc4\x8dnih virov, od vrednot avtohtonega prebivalstva do etike Gandhija, Spinoze in Uexk\xc3\xbclla. Ti ljudje so vplivali na razvoj zelene misli na osnovi svojih sposobnosti predvidevanja t. i. "sedme generacije" in v svojem zagovarjanju dolgoro\xc4\x8dne "sedme generacije" predvidevanja ter na osnovi zagovarjanja teze, da je vsak posameznik odgovoren za svojo moralno izbiro. Filozofske korenine o varovanju okolja segajo dale\xc4\x8d nazaj v obdobje razsvetljenstva; med prvimi misleci sta bila Rousseau v Franciji in kasneje avtor in naravoslovec Thoreau v Ameriki. Organizirano varovanje okolja se je za\xc4\x8delo v poznem 19. stoletju v Evropi in Zdru\xc5\xbeenih dr\xc5\xbeavah Amerike kot odziv na industrijsko revolucijo s poudarkom na gospodarski rasti. Za\xc4\x8detki Zelene politike so se odvijali v obliki gibanja za ohranjanje okolja, kot je bil npr. klub Sierra Club, ustanovljen v San Franciscu leta 1892.\n_START_SECTION_\nZgodnji razvoj\n_START_PARAGRAPH_\nPrva politi\xc4\x8dna stranka, ki je bila ustvarjena na podlagi okoljskih vpra\xc5\xa1anj, je bila t. i. Zdru\xc5\xbeena Tasmanska skupina (United Tasmania Group), ustanovljena v Avstraliji leta 1972 za boj proti kr\xc4\x8denju gozdov in zgraditvi jezu na jezeru Padder. Stranka se ja odlo\xc4\x8dila za kandidaturo na dr\xc5\xbeavnih volitvah in dobila komaj tri odstotke, vendar je njihova ideja vseeno navdihnila veliko ljudi po vsem svetu, ki so nato za\xc4\x8deli z ustanavljanjem svojih zelenih strank. Leta 1973 so tudi v Evropi ustanovili prvo Zeleno stranko._NEWLINE_Nem\xc5\xa1ka stranka Zelenih ni bila prva stranka Zelenih v Evropi, kjer so bili \xc4\x8dlani izvoljeni na nacionalni ravni, vendar je zaradi najve\xc4\x8dje medijske pozornosti, ki je je bila dele\xc5\xbena, ustvarila prav tak\xc5\xa1en vtis: nem\xc5\xa1ki Zeleni so prvi\xc4\x8d nastopili na dr\xc5\xbeavnih volitvah \xc5\xbee leta 1980. Za\xc4\x8deli so kot za\xc4\x8dasna koalicija dr\xc5\xbeavljanskih skupin in sodelovali v politi\xc4\x8dnih kampanjah. To je bila prva stranka, ki je v svojem imenu uporabila izraz "Green", v nem\xc5\xa1\xc4\x8dini "Gr\xc3\xbcn", in sprejela son\xc4\x8dnico kot svoj simbol._NEWLINE_Son\xc4\x8dnica je s\xc4\x8dasoma postala mednarodni simbol za Zeleno politiko. Leta 1983 je Nem\xc5\xa1ka stranka Zelenih na zveznih volitvah osvojila 27 sede\xc5\xbeev v nem\xc5\xa1kem parlamentu (Bundestagu).\n_START_SECTION_\nNadaljnji razvoj dogodkov\n_START_PARAGRAPH_\nPrvi kanadski vstop v zeleno politiko je potekal v mestu Maritimes, ko je 11 neodvisnih kandidatov (vklju\xc4\x8dno z enim v Montrealu in enim v Torontu) kandidiralo leta 1980 na zveznih volitvah pod oznako Majhna stranka. (Trenutna voditeljica Zelene stranke Kanade, Elizabeth May, je bila njena pobudnica in ena od kandidatov). Glavni predlog Majhne stranke, s katerim so \xc5\xa1li na volitve, je vseboval ukinitev jedrske energije._NEWLINE_Leta 2004 je bil Indulis Emsis, vodja Zelene stranke in \xc4\x8dlan Zveze zelenih in kmetov, za 10 mesecev izvoljen za predsednika vlade v Latviji in tako postal prvi Zeleni politik v zgodovini, ki je vodil dr\xc5\xbeavo. V nem\xc5\xa1ki zvezni de\xc5\xbeeli Baden-W\xc3\xbcrttenburg je Zelena stranka skupaj v koaliciji s Socialnimi demokrati (in hkrati vodja te koalicije), in sicer od volitev leta 2011.\n_START_SECTION_\nEkonomija\n_START_PARAGRAPH_\nZelena ekonomija se osredoto\xc4\x8da na zdravo biosfero, ki dobro vpliva na po\xc4\x8dutje \xc4\x8dloveka. Ve\xc4\x8dina Zelenih ne zaupa obi\xc4\x8dajnemu kapitalizmu, zato ker se ta nagiba samo h gospodarski rasti, medtem ko ignorirajo ekolo\xc5\xa1ko zdravje. "Celotni stro\xc5\xa1ki" gospodarske rasti pogosto vklju\xc4\x8dujejo \xc5\xa1kodo na biosferi, kar je v skladu z zeleno politiko nesprejemljivo. Zelena ekonomija meni, da tak\xc5\xa1na rast, kot je "negospodarna rast"- materialno pove\xc4\x8danje, hkrati zni\xc5\xbeuje kakovost \xc5\xbeivljenja._NEWLINE_Zato privr\xc5\xbeenci Zelene politike zagovarjajo ekonomsko politiko za varovanje okolja. Zeleni \xc5\xbeelijo, da vlade ne subvencionirajo podjetij, ki onesna\xc5\xbeujejo naravo, zato takim subvencijam pravijo "umazane subvencije". Nekateri Zeleni politiki v to kategorijo uvr\xc5\xa1\xc4\x8dajo avtomobile in kmetijsko dejavnost, saj lahko \xc5\xa1kodujejo zdravju ljudi. Prav nasprotno pa bi Zeleni radi uvedli "zeleni davek", ki bi spodbujal proizvajalce in potro\xc5\xa1nike do bolj ekolo\xc5\xa1ko prijaznih odlo\xc4\x8ditev._NEWLINE_Zelena ekonomija je v celoti proti globalizaciji. Gospodarska globalizacija velja za gro\xc5\xbenjo dobremu po\xc4\x8dutju ljudi, saj bi rada naravno okolje in lokalne kulture nadomestila z enim samim gospodarstvom - s trgovino, imenovano svetovna gospodarska monokultura._NEWLINE_Odkar Zelena ekonomija poudarja biosferi\xc4\x8dno zdravje, se poraja vpra\xc5\xa1anje izven tradicionalno levo-desnega spektra, saj razli\xc4\x8dni tokovi v Zeleni politiki vklju\xc4\x8dujejo ideje iz socializma in kapitalizma. Zeleni na levi se pogosto predstavljajo kot Eko-socialisti, ki zdru\xc5\xbeujejo ekologijo in okoljevarstvo s socializmom in z marksizmom ter krivijo kapitalisti\xc4\x8dni sistem za degradacijo okolja, socialno nepravi\xc4\x8dnost, neenakost in spore. Eko-kapitalisti na drugi strani pa menijo, da je_NEWLINE_prosti trg z nekaterimi spremembami sposoben obravnavati ekolo\xc5\xa1ke probleme. To prepri\xc4\x8danje je dokumentirano kot poslovna izku\xc5\xa1nja Eko-kapitalistov, in je kot taka zapisana v tudi knjigi z naslovom The Gort Cloud, ki opisuje posebno vrsto zelene skupnosti, ki podpira okolju prijazna podjetja.\n_START_SECTION_\nParticipativna demokracija\n_START_PARAGRAPH_\nOd samega za\xc4\x8detka je zelena politika poudarjala lokalne, osnovne ravni politi\xc4\x8dnega delovanja in sprejemanja odlo\xc4\x8ditev. V skladu s svojimi privr\xc5\xbeenci je bistveno, da imajo dr\xc5\xbeavljani neposredno vlogo pri odlo\xc4\x8ditvah, ki vplivajo na njihova \xc5\xbeivljenja in njihovo okolje. Zato Zeleni politiki \xc5\xbeelijo pove\xc4\x8dati vlogo deliberativne demokracije, ki temelji na neposrednem sodelovanju dr\xc5\xbeavljanov skozi proces deliberacije ali razprave, ki poteka v javni sferi._NEWLINE_Zelena politika spodbuja politi\xc4\x8dno delovanje tudi na ravni posameznika, kot je eti\xc4\x8dno potro\xc5\xa1ni\xc5\xa1tvo ali kupovanje stvari, ki so izdelane v skladu z okoljskimi eti\xc4\x8dnimi standardi. Dejansko veliko Zelenih strank poudarja individualno in osnovno delovanje tako na lokalni kot tudi na regionalni ravni, ki poteka preko volilne politike. V preteklosti so Zelene stranke zrasle na lokalni ravni, postopoma postajale vplivnej\xc5\xa1e in se \xc5\xa1irile v regionalno ali de\xc5\xbeelno politiko, ki nato vstopa v nacionalno areno, vendar samo z dovolj mo\xc4\x8dno lokalno podporo.\n_START_SECTION_\nDruga vpra\xc5\xa1anja\n_START_PARAGRAPH_\nZelena politika v celoti nasprotuje jedrski energiji in kopi\xc4\x8denju te\xc5\xbeko razgradljivih organskih snovi in podpira upo\xc5\xa1tevanje preventivnega na\xc4\x8dela, po katerem so tehnologije zavrnjene, razen \xc4\x8de je dokazljivo, da ne povzro\xc4\x8dajo \xc5\xa1kode, ki bi vplivala na zdravje \xc5\xbeivih bitij in biosfere. V Nem\xc4\x8diji in na \xc5\xa0vedskem so tako bili oblikovani programi, ki so za\xc4\x8deli zapirati vse jedrske elektrarne. 5. februarja leta 2009 pa je \xc5\xa1vedska vlada kljub temu izdala sporazum, ki je omogo\xc4\x8dal nadomestitev obstoje\xc4\x8dih reaktorjev in s tem kon\xc4\x8dala politiko postopnega opu\xc5\xa1\xc4\x8danja jedrske energije. 6. septembra leta 2010 sta nem\xc5\xa1ki Zvezni urad za okolje in minister za gospodarstvo Rainer Br\xc3\xbcderle objavila dogovor za 12 let nadaljnega delovanja 17 jedrskih elektrarn._NEWLINE_V duhu nenasilja, Zelena politika nasprotuje vojni proti terorizmu ter omejitvi dr\xc5\xbeavljanskih pravic in podpira spodbujanje posvetovalne demokracije na vojnih obmo\xc4\x8djih ter gradnjo civilne dru\xc5\xbebe, kjer bi imele ve\xc4\x8djo vlogo \xc5\xbeenske. Zeleni v Zdru\xc5\xbeenih dr\xc5\xbeavah Amerike pozivajo h koncu "vojne proti drogam" in "dekriminalizaciji zlo\xc4\x8dinov brez \xc5\xbertev", pozivajo pa tudi k odlo\xc4\x8dnej\xc5\xa1emu pregonu storilcev kaznivih dejanj, povezanih s prodajo trdih drog._NEWLINE_Zelene stranke na splo\xc5\xa1no podpirajo tarife na fosilna goriva, omejevanje gensko spremenjenih organizmov ter za\xc5\xa1\xc4\x8dito ekolo\xc5\xa1kih regij ali skupnosti. V skladu s svojo zavezo za ohranjanje raznolikosti se Zeleni pogosto zavzemajo za ohranjanje in za\xc5\xa1\xc4\x8dito avtohtonih skupnosti, jezikov in tradicij. Lep primer tega je zaveza Irske Zelene stranke za ohranitev irskega jezika.\n_START_SECTION_\nLokalna gibanja\n_START_PARAGRAPH_\nZelena ideologija poudarja participativno demokracijo in na\xc4\x8delo "misli globalno, deluj lokalno". Idealna Zelena stranka, raste od spodaj navzgor, od soseske do ob\xc4\x8dine do (eko-)regije na nacionalni ravni.Cilj je pravilo, ki ga soglasno dolo\xc4\x8dajo. Mo\xc4\x8dne lokalne koalicije, se \xc5\xa1tejejo za vi\xc5\xa1jo raven volilnega preboja. V Nem\xc4\x8diji, na primer je Zelenim prvi uspeh na zveznih volitvah prineslo nasprotovanje jedrski energiji.\n_START_SECTION_\nSvetovna organizacija\n_START_PARAGRAPH_\nObstaja vedno ve\xc4\x8dja stopnja svetovnega sodelovanja med Zelenimi strankami. Vedno ve\xc4\x8d je sre\xc4\x8danj Zelenih strank iz celega sveta. Prva sre\xc4\x8danja Zelenih so potekala 30. in 31. maja, leta 1992 v Rio de Janeiru, neposredno pred konferenco Zdru\xc5\xbeenih narodov o okolju in razvoju, ki potekajo tam. Ve\xc4\x8d kot 200 iz 28. narodov se je udele\xc5\xbeilo sre\xc4\x8danja. Prvi uradni svetovni Zeleni zbor je potekal v Canberri, leta 2001, z ve\xc4\x8d kot 800. udele\xc5\xbeenci iz 72. dr\xc5\xbeav. Drugi svetovni Zeleni kongres je potekal v Sao Paulu, v Braziliji, maja leta 2008, in se ga je udele\xc5\xbeilo 75 strank iz celega sveta. Svetovna Zelena mre\xc5\xbea sega v leto 1990. Po svetovnem sre\xc4\x8danju Zelenih v Rio de Janeiru, je svetovni Zeleni odbor ustanovil sklep, da se vsakega svetovnega sre\xc4\x8danja udele\xc5\xbeita po dva predstavnika iz istega kontinenta. Leta 1993 se je svetovni pripravljalni odbor sestal v Mehiki in poobla\xc5\xa1\xc4\x8denci so ustanovili Svetovno Zeleno mre\xc5\xbeo (Global Green Network). Leta 1996 je 69 Zelenih strank iz vsega sveta podpisalo skupno izjavo, ki je nasprotovala francoskim jedrskim poskusom v ju\xc5\xbenem Pacifiku._NEWLINE_Na prvem sre\xc4\x8danju so soglasno glasovali za ustanovitev Svetovne Zelene mre\xc5\xbee (Global Green Network). Svetovna Zelena mre\xc5\xbea je sestavljena iz treh predstavnikov iz vsake Zelene stranke. Spremljevalna organizacija je bila ustanovljena z isto resolucijo: Svetovna Zelena koordinacija (Global Green Coordination), in je sestavljena iz treh predstavnikov iz vsakega kontinenta (iz Afrike, Evrope, Amerike, Azije / Pacifika). Razprave o na\xc4\x8drtovanih organizacijah so potekale v ve\xc4\x8d Zelenih strankah pred sejo v Canberri. Svetovna Zelena koordinacija komunicira predvsem preko elektronske po\xc5\xa1te._NEWLINE_Na svetovnih Zelenih sre\xc4\x8danjih, so prilo\xc5\xbenosti za neformalna mre\xc5\xbeenja, na katerih lahko nastanejo nove kampanje. Na primer, kampanja za za\xc5\xa1\xc4\x8dito koralnega grebena Caledonian, ki je bil nominiran za naravno dedi\xc5\xa1\xc4\x8dino sveta. Drug primer je v zvezi z Ingrid Betancourt, vodjo Zelene stranke v Kolumbiji (Partido Verde Oxigeno), ki so jo ugrabili 7. marca 2002, med potovanjem v FARC-nadzorovano obmo\xc4\x8dje. Betancourtova je govorila na sre\xc4\x8danju v Canberri, zaradi \xc4\x8desar je imela veliko prijateljev._NEWLINE_Zelene stranke po vsem svetu so po ugrabitvi za\xc4\x8dele izvajati pritisk na svoje vlade. Na primer, Zelene stranke v afri\xc5\xa1kih dr\xc5\xbeavah, v Avstriji, Kanadi, Braziliji, Peruju, Mehiki, Franciji, \xc5\xa0kotski, \xc5\xa0vedski in drugih dr\xc5\xbeavah so tako za\xc4\x8dele kampanjo, ki je pozivala k izpustitvi Betancourtove. Bob Brown, vodja avstralskih Zelenih, je od\xc5\xa1el v Kolumbijo, kot odposlanec iz Evropske zveze, Alain Lipietz, pa je izdal poro\xc4\x8dilo za njeno re\xc5\xa1evanje. Ingrid Betancourt, je re\xc5\xa1ila kolumbijska vojska v operaciji Jaque, leta 2008.\n_START_SECTION_\nSvetovna Zelena sre\xc4\x8danja\n_START_PARAGRAPH_\nSvetovna Zelena sre\xc4\x8danja potekajo redno. Na primer, eno sre\xc4\x8danje je potekalo ravno takrat, ko je v Johannesburgu zasedal Svetovni vrh o trajnostnem razvoju. Udele\xc5\xbeile so se ga Zelene stranke iz: iz Avstralije, Tajvana, Koreje, Ju\xc5\xbene Afrike, Mauritiusa, Ugande, Kameruna, Cipra, Italije, Francije, Belgije, Nem\xc4\x8dije, Finske, \xc5\xa0vedske, Norve\xc5\xa1ke, ZDA, Mehike in \xc4\x8cila. Na sre\xc4\x8danju so razpravljali o razmerah v Zelenih strankah na afri\xc5\xa1ki celini; sli\xc5\xa1ali so poro\xc4\x8dilo Mikea Feinsteina, nekdanjega \xc5\xbeupana Santa Monice, o vzpostavitvi spletne strani Svetovne Zelene mre\xc5\xbee (Global Green Network); obravnavali so postopke za bolj\xc5\xa1e delovanje Svetovne Zelene koordinacije (Global Green Coordination), in dolo\xc4\x8dili so dve temi, o katerih bi lahko Svetovni Zeleni razpravljali v bli\xc5\xbenji prihodnosti: Irak in 2003 WTO sre\xc4\x8danje v Cancunu.\n_START_SECTION_\nTokovi\n_START_PARAGRAPH_\nZeleni politiki bi obi\xc4\x8dajno dejali, da tak\xc5\xa1na politika podpira zeleni anarhizem, eko-anarhizem, proti-jedrska in mirovna gibanja - \xc4\x8deprav to pogosto trdijo, le zato, da se jim ne bi bilo treba uskladiti s kak\xc5\xa1no stranko. Nekateri trdijo, da podpira tudi feminizem, pacifizem in pravice \xc5\xbeivali. Spet drugi pa trdijo, da podpira politi\xc4\x8dni ukrep za krepitev vloge \xc5\xbeensk. Zeleni na levi so za eko-socializem, ideologijo, ki jo zdru\xc5\xbeuje ekologija, varovanje okolja, socializem in marksizem, in kritizirajo kapitalisti\xc4\x8dni sistem kot vzrok za ekolo\xc5\xa1ko krizo, socialno izklju\xc4\x8denost in neenakost v dru\xc5\xbebi. Kljub temu stereotipu, nekateri sredinsko Zeleni sledijo bolj geo-liberalnim pogledom, ki poudarjajo naravni kapitalizem. Ekologija in kognitivna znanost sta politi\xc4\x8dno zelo razli\xc4\x8dni. Te razlike so po navadi vzrok za razprave o etiki, oblikovanju politike in javno re\xc5\xa1evanje teh razlik v vodstvu. Ne obstaja ena sama Zelena etika.'